รายงานการประชุมสภาผู้นำชุมชน

หมู่ที่ 8 ตำบลนิคมพัฒนา อำเภอมะนัง จังหวัดสตูล

ครั้งที่ 2/2558

วันที่ 10 เดือน ตุลาคม 2558 เวลา 13.00 น.

ณ ศูนย์เรียนรู้ชุมชนบ้านผัง 19

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เริ่มการประชุมเวลา 13.00 น.

เมื่อที่ประชุมพร้อมแล้ว นายวิโรจน์ น้ำเย็น ผู้ใหญ่บ้านหมู่ที่ 8 ทำหน้าที่ประธานในการประชุมได้กล่าวเปิดประชุมและดำเนินการตามระเบียบวาระดังนี้

**ระเบียบวาระที่ 1** เรื่องที่ประธานแจ้งให้ที่ประชุมทราบ

1.1. การจัดตั้งชุดชรบ.และปรับรายชื่อให้เป็นปัจจุบันโดยในการสมัครต้องมีการยื่นใบคำร้องขอมีบัตรพร้อมแนบหลักฐาน การสมัคร เพื่อรองรับในการปฏิบัติงานของ ชุดชรบ.หากเกิด

1.2 สำนักงานพัฒนาสังคมและความมั่นคงของมนุษย์ จังหวัดสตูล มอบเงินช่วยเหลือครอบครัวที่ประสบปัญหาความเดือดร้อนของอำเภอมะนัง ครอบครัวละ 1,000 บาท จำนวน 12 ครอบครัวสำหรับหมู่ที่ 8 มีครัวเรือนรับเงินช่วยเหลือจำนวน 2 ครัวเรือนได้แก่ 1.นายโสภณ ถึงเกื้อ บ้านเลขที่ 183 2.นายบุญฤทธิ์ ชัยเดช บ้านเลขที่ 12

1.3 ตามที่จังหวัดสตูล ได้มีคำสั่ง ให้นายให้นายอาทิตย์ วงมุสิก ตำแหน่งปลัดอำเภอ (เจ้าพนักงานปกครองชำนาญการ) ที่ทำการปกครองอำเภอมะนัง ไปช่วยราชการที่กลุ่มงานความั่นคงที่ทำการปกครองจังหวัดสตูล ตั้งแต่วันที่ 1 เมษายน 2556 จนกว่าจะมีค่ำสั่งเปลี่ยนแปลงนั้น บัดนี้ ได้มีคำสั่งจังหวัดสตูล ซึ่งอาศัยอำนาจตามความในมาตรา 54 มาตรา 57 แห่งพระราชบัญญัติระเบียบบริหารราชการแผ่นดิน พ.ศ. 2534 จึงให้ นายอาทิตย์ วงมุสิก พ้นจากการช่วยราชการที่กลุ่มงานความมั่นคง ที่ทำการปกครองจังหวัดสตูล ตั้งแต่วันที่ 25 สิงหาคม 2558 และได้มาปฏิบัติหน้าที่ตำแหน่งปลัดอาวุโส อำเภอมะนัง เป็นต้นไป

1.4 ขอขอบคุณทุกส่วนราชการที่ให้ความร่วมมือในการบริจาคโลหิต เพื่อถวายเป็นพระราชกุศลแด่สมเด็จพระนางเจ้า ฯ พระบรมราชินีนาถ เนื่องในวโรกาสครบรอบ พระชนมายุ 83 พรรษา ในวันที่ 25 สิงหาคม 2558 จำนวนผู้บริจาค 115 ราย สามารถบริจาคได้ทั้งสิ้น 72 ราย โดยราษฎรหมู่ที่ 8 ตำบลนิคมพัฒนา ได้ร่วมบริจาคด้วย

1.5 ด้วยมณฑลทหารบก ที่ 42 ได้มีคำสั่งให้ พันตรี เจนวิทย์ พุ่มเอี่ยม สัสดีอำเภอควนการหลง มารักษาราชการแทนในตำแหน่งสัสดีอำเภอมะนัง ตั้งแต่วันที่ 24 สิงหาคม 2558 เป็นต้นไป

**ระเบียบวาระที่ 2** เรื่องรับรองรายงานการประชุมครั้งที่แล้ว

* รับรอง –

**ระเบียบวาระที่ 3** เรื่องเสนอเพื่อทราบและพิจารณา

**ประธาน** 3.1ตามมติคณะรัฐมนตรี เมื่อวันที่ 1 กันยายน 2558 เห็นชอบมาตรการส่งเสริมความเป็นอยู่ระดับตำบล การจ้างงานเพื่อก่อให้เกิดการจัดซื้อจัดจ้างสินค้าและบริการในจังหวัด รวมทั้งการผลิต การแปรรูป การผลิตสินค้าชุมชน การดูแลคนยากจน เพื่อสร้างความเข้มแข็งให้กับหมู่บ้าน/ชุมชน จำนวน 7,255 ตำบลๆละ 5 ล้านบาท วงเงิน 36,275 ล้านบาท โดยมอบหมายให้สำนักงานปลัดกระทรวงมหาดไทยเป็นหน่วยงานรับผิดชอบ ทั้งนี้ลักษณะโครงการที่จะขอรับการสนับสนุนงบประมาณตามมาตรการส่งเสริมความเป็นอยู่ระดับตำบล (ตำบลละ 5 ล้านบาท) มีลักษณะโครงการสนับสนุนทฤษฎีเศรษฐกิจพอเพียงตามแนวพระราชดำริ ซ่อมสร้างเสริมอาชีพ และการจ้างงานในพื้นที่ จึงขอให้ที่ประชุมคัดเลือกและพิจารณาว่าจะจัดทำโครงการอะไร

**มติที่ประชุม** - ที่ประชุมจึงได้มีมติให้ นำเงินงบประมาณจำนวน 500,000 บาท จัดทำโครงการดังนี้

1.โครงการก่อสร้างลานกีฬาเอนกประสงค์

2.โครงการซ่อมแซมประปาหม่บ้าน บ้านผัง 16

3.โครงการสนับสนุนอาหารกลางวันแก่โรงเรียนนิคมพัฒนาผัง 20

3.2 การวางแผนเพื่อเตรียมความพร้อมในการเปิดโครงการสสส. ทางหมู่บ้านได้แจ้งที่ประชุมไปแล้วเมื่อเดือนที่แล้วว่ามีการนำเสนอของบประมาณจากสำนักงานสร้างเสริมสุขภาพ (สสส.) ซึ่งขณะนี้โครงการได้รับการอนุมัติแล้ว และจะมีการเปิดโครงการ ในวันที่ 15 ตุลาคม 2558 ดังนั้นขอให้ทุกๆคน ช่วยกันประชาสัมพันธ์ ให้ชาวบ้านร่วมกิจกรรมในการเปิดโครงการด้วย โดยในการเปิดโครงการจะมีการชี้แจงรายละเอียดต่างๆเกี่ยวกับการดำเนินโครงการ และต้องการผู้ที่สมัครเข้าร่วมในการดำเนินโครงการร่วมกัน โดยเน้นเด็กและเยาวชนในพื้นที่เพื่อให้เกิดการปลูกจิตสำนึกให้กับเด็กและเยาวชนทำกิจกรรมร่วมกันในหมู่บ้าน ก่อให้เกิด ความรักสามัคคี ใช้เวลาว่างให้เกิดประโยชน์ สามารถสร้างงานและอาชีพได้ ขอให้ช่วยกันประชาสัมพันธ์ต่อๆกันด้วย

**ประธานปิดการประชุมเวลา 16.00 น.**

ลงชื่อ ผู้จดรายงานการประชุม

( นายสุรชัย เกื้อหน่วย )

บัณฑิตอาสาฯ หมู่ที่ 8 ต.นิคมพัฒนา

ลงชื่อ ผู้ตรวจรายงานการประชุม

( นายวิโรจน์ น้ำเย็น )

ผู้ใหญ่บ้านหมู่ที่ 8 ต.นิคมพัฒนา

ศูนย์เรียนรู้ชุมชนบ้านผัง 19

ต.นิคมพัฒนา อ.มะนัง จ.สตูล

ตุลาคม 2558

เรื่อง ขอส่งแบบเสนอโครงการตามมาตรการส่งเสริมความเป็นอยู่ระดับตำบลหมู่ที่ 8 ตำบลนิคมพัฒนา

เรียน นายอำเภอมะนัง

สิ่งที่ส่งมาด้วย 1. แบบเสนอโครงการตามมาตรการส่งเสริมความเป็นอยู่ระดับตำบล จำนวน 1 ชุด

หมู่ที่ 8 ตำบลนิคมพัฒนา

2. รายงานการประชุม จำนวน 1 ชุด

3. แบบ ปร. 4 จำนวน 1 ชุด

4. แบบ ปร. 5 จำนวน 1 ชุด

5. แบบแปลนโครงการ ฯ จำนวน 1 ชุด

ตามที่ทางอำเภอมะนังได้รับคำสั่งจากสำนักงานปลัดกระทรวงมหาดไทยส่งเสริมความเป็นอยู่ระดับตำบล การจ้างงานเพื่อก่อให้เกิดการจัดซื้อจัดจ้างสินค้าและบริการในจังหวัด รวมทั้งการผลิต การแปรรูป การผลิตสินค้าชุมชน การดูแลคนยากจน เพื่อสร้างความเข้มแข็งให้กับหมู่บ้าน/ชุมชน จำนวน 7,255 ตำบลๆละ 5 ล้านบาท วงเงิน 36,275 ล้านบาท ทั้งนี้ลักษณะโครงการที่จะขอรับการสนับสนุนงบประมาณตามมาตรการส่งเสริมความเป็นอยู่ระดับตำบล (ตำบลละ 5 ล้านบาท) มีลักษณะโครงการสนับสนุนทฤษฎีเศรษฐกิจพอเพียงตามแนวพระราชดำริ ซ่อมสร้างเสริมอาชีพ และการจ้างงานในพื้นที่นั้น

บัดนี้บ้านผัง 16,17,19,20 หมู่ที่ 8 ตำบลนิคมพัฒนา อำเภอมะนัง จังหวัดสตูลขอส่งแบบเสนอโครงการตามมาตรการส่งเสริมความเป็นอยู่ระดับตำบลหมู่ที่ 8 ตำบลนิคมพัฒนารายละเอียดตามเอกสารที่แนบมานี้

จึงเรียนมาเพื่อโปรดทราบและพิจารณา

ขอแสดงความนับถือ

(นายวิโรจน์ น้ำเย็น)

ผู้ใหญ่บ้านหมู่ที่ 8 ตำบลนิคมพัฒนา